Diari Oficial de la Generalitat Valenciana


Sumari del DOGV 3867, del 30-10-2000 (2000/8596)

RESOLUCIÓ de 20 d'octubre de 1999, de la Direcció General de Producció Agrària, per la qual s'estableixen els preus màxims que han de pagar els alumnes pels productes lactis acollits a les ajudes per al seu consum en centres escolars.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3867

Data del DOGV
:   30-10-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8596


Data del document
:   20-10-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * centre d'ensenyament
    * alumne
    * alumnat
    * producte lacti
    * preu autoritzat
    * ajuda pública

RESOLUCIÓ de 20 d'octubre de 1999, de la Direcció General de Producció Agrària, per la qual s'estableixen els preus màxims que han de pagar els alumnes pels productes lactis acollits a les ajudes per al seu consum en centres escolars. [2000/X8596]
  
L'Ordre de 19 de maig de 1994, de la Conselleria d'Agricultura, Pesca i Alimentació, que regulava les ajudes a la cessió de llet i de determinats productes lactis als alumnes de centres escolars de la Comunitat Valenciana, establia en l'article tercer, paràgraf tercer, per tal que l'ajuda esmentada repercutira directament en els alumnes dels establiments escolars, que la Direcció General de Producció Agrària dictaria una resolució en què s'establirien els preus màxims que haurien de pagar els alumnes pels productes de l'annex I.
  
La quantia de l'ajuda comunitària vigent és de 29,44 euros per cada 100 quilograms de productes de la categoria I «llet sencera», i de 18,58 euros per cada 100 quilograms de productes de la categoria II «llet semidesnatada».
  
Per això, i considerant els preus proposats pels proveïdors de llet i productes lactis per al curs escolar 1999/2000, en l'exercici de la competència que m'atribueix la mencionada Ordre de 19 de maig de 1994, resolc:
  
Establir els preus màxims de referència en la data de la resolució present que hauran de pagar els alumnes acollits a les ajudes per al consum de llet i productes lactis en centres escolars, regulades en l'Ordre de 19 de maig de 1994, de la Conselleria d'Agricultura, Pesca i Alimentació, en les quanties següents, per categoria i presentacions comercials.
  
Categoria Presentació comercial Preu màxim que pot pagar
  
 l'alumne (sense IVA)
  
Ia 1 litre llet sencera pasteuritzada 49,92 PTA/kg
  
 1 litre llet sencera UHT 57,19 PTA/kg
  
 200 cc llet sencera 103,20 PTA/kg
  
IIa 1 litre llet semidesnatada 72,42 PTA/kg
  
II b 1 litre llet semidesnatada aromatitzada 89,65 PTA/kg
  
 200 cc llet semidesnatada aromatitzada 163,99 PTA/kg
  
III 1 kg formatge fresc o fos 243,88 PTA/kg
  
IV 1 kg d'altres formatges 553,27 PTA/kg
  
Aquests preus seran els màxims permesos fins que es derogue el R(CEE) 3.392/1993, o es modifique l'import de l'ajuda comunitària.